Marrëdhëniet mes Shqipërisë dhe Kenias

Shqipëria dhe Kenia kanë vendosur marrëdhënie diplomatike më 2 shkurt 1983. Marrëdhëniet diplomatike mes Shqipërisë dhe Kenias mbulohen nga ambasada e Shqipërisë në Nairobi, Kenia, ndërsa marrëdhëniet diplomatike mes Kenias dhe Shqipërisë mbulohen nga ambasada e Kenias në Romë, Itali dhe nga konsullata e Kenias në Athinë, Greqi.

 Marrëdhëniet politike 

Që nga formimi i marrëdhënieve diplomatike, delegatë të ndryshëm shqiptarë e kenianë kanë zhvilluar takime, mbledhje, konferenca e samite të përbashkëta me qëllim forcimin e thellimin e marrëdhënieve politike, ekonomike e kulturore dhe bashkëpunim në sektorë e fusha të ndryshme në organizatat ku të dy vendet bëjnë pjesë. Në shtator të vitit 2020, delegatë të jashtëm nga Shqipëria dhe Kenia morrën pjesë në një konferencë të organizuar nga Fondacioni Westminster për Demokracinë, në Londër. Tema e diskutimit ishte Kuptimi dhe Vlerësimi i Pavarësisë së Komisionit Zgjedhor: një Kornizë e Re. Në konferencë u diskutua që vende të ndryshme të zbatojnë lirinë dhe të drejtat themelore në zgjedhje të përgjithshme që zhvillohen në ato vende, si dhe të respektohen të drejtat e komisionit zgjedhor për vendosshmërinë e rezultateve të zgjedhjeve dhe çertifikimin e zgjedhjeve kur ato zhvillohen në vende të ndryshme. Delegatë nga Shqipëria dhe Kenia bënë thirrje për të pasur liri dhe demokraci në zgjedhje të ndryshme që zhvillohen në këto vende si dhe për të respektuar të drejtat e komisioneve zgjedhore në këto vende përkatëse. Nga datat 1-2 dhjetor 2022, Shqipëria, Kenia dhe shumë vende të ndryshme të botës u bënë pjesë e organizatës Koalicioni për Avancimin e Vlerësimit të Kërkimit (CoARA) dhe e nënshkruan marrëveshjen e pranimit dhe bashkëpunimit mes tyre në këtë organizatë. Nga puna e kësaj organizate, vende të ndryshme do të realizojnë kërkime në fusha të ndryshme si politika, ekonomia, shkenca dhe kultura dhe do të bëjnë publikime të detajuara rreth rezultateve të tyre, në internet dhe për çdo vend pjesëmarrës në bashkëpunim në kërkime në fusha të ndryshme, do të jepet raport i detajuar rreth kontributeve të atij vend për kërkimet që ai vend ka bërë dhe çfarë ka nxjerrë në pah. Më 17 prill 2024, në një deklaratë të bërë nga Ministria për Evropën dhe Punët e Jashtme, Ministri për Evropën dhe Punët e Jashtme të Shqipërisë, Igli Hasani, bëri me dije për shtetasit shqiptarë se do të thellojë bashkëpunimin me Kenian, duke pasur lëvizje të lirë të shtetasve shqiptarë në këtë vend, dhe duke zgjeruar misionet diplomatike edhe në këtë vend. Vendimi u mirëprit nga zyrtarë kenianë, të cilët shprehën për thellim të mëtejshëm të marrëdhënieve me Shqipërinë dhe bashkëpunim më të madh në sektorë e fusha të ndryshme me Shqipërinë.

 Marrëdhëniet ekonomike 

Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit ku përfshihen importe eksporte të materialeve të ndryshme të peshkimit dhe ujore.

 Marrëdhëniet kulturore 

Shqipëria është pjesë e programit kulturor "Aftësitë për Afrikën", një program kulturor që nxjerr talente të ndryshme nga Shqipëria dhe disa vende të ndryshme të botës dhe bën shkëmbime me talente nga disa vende të Afrikës, përfshirë edhe Kenian. Gjithashtu, në këtë projekt kulturor, bëhen evente dhe organizime të ndryshme me qëllim zhvillimin e personave të ndryshëm në fusha si sporti, arti e kategori të tjera të kulturës. Eventet e ndryshme publikohen me data në faqen e Skills for Africa dhe mund të shikohen detaje rreth performancave të pjesëmarrësve në evente.

 Shiko edhe 

 Marrëdhëniet e jashtme të Shqipërisë

 Referime 

 Lidhje të jashtme 

Kategoria:Marrëdhëniet e jashtme të Shqipërisë